**DĖL ROKIŠKIO RAJONO SAVIVALDYBĖS TARYBOS 2016 M. LIEPOS 1 D.**

**SPRENDIMO NR. TS-148 ,,DĖL ROKIŠKIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 4 dalimi ir Lietuvos automobilių kelių direkcijos 2015-03-03 įsakymu Nr. V(E)-4 ,,Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo“ patvirtintų taisyklių 12.4 punktu, Rokiškio rajono savivaldybės taryba

n u s p r e n d ž i a:

Pakeisti Rokiškio rajono savivaldybės tarybos 2016 m. liepos 1 d. sprendimu Nr. TS-148 patvirtintą Rokiškio rajono lankytinų vietų sąrašą ir papildomai įrašyti: „Jono ir Simo Smalinskų medžioklės trofėjų kolekcija, Laisvės g. 19, Rokiškis (Lietuvos medžiotojų ir žvejų draugijos Rokiškio skyrius)“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2016 M. LIEPOS 1 D. SPRENDIMO NR. TS-148 ,, DĖL ROKIŠKIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO“ AIŠKINAMASIS RAŠTAS**

**Tarybos sprendimo projekto tikslas** – papildyti Rokiškio rajono lankytinų vietų sąrašą, patvirtintą Rokiškio rajono savivaldybės tarybos 2016 m. liepos 1 d. sprendimu Nr. TS – 148 ,, Dėl Rokiškio rajono lankytinų vietų sąrašo patvirtinimo“ naujai atsiradusiais lankytinais objektais. Patvirtintas sąrašas reikalingas dėl projektų Ūkio ministerijai teikimo.

**Šiuo metu esantis teisinis reglamentavimas.** Lietuvos Respublikos ūkio ministerijos paskelbto konkurso „Turizmo ženklinimo infrastruktūrai plėtoti“ projektų finansavimo sąlygų aprašo 18.4 punkte yra nurodyta, kad ženklinimas turi atitikti Lankytinų vietų ir laikinų renginių maršrutinio orientavimo automobilių keliuose taisykles LVMOT 15 (toliau – Taisykles), patvirtintas Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu. Šio dokumento 12 punkte yra nurodyta, kokius lankytinų vietų pavadinimus galima ženklinti. Pagal specialistų nustatytą ženklinimo poreikį, kad jis būtų patvirtintas, reikia iki projekto paraiškos pridavimo savivaldybių tarybose pasitvirtinti lankytinas vietas (Taisyklių 12.4 punktas).

**Sprendimo projekto esmė.** Atsižvelgiant į privačią iniciatyvą leisti visuomenei lankyti Jono ir Simo Smalinskų medžioklės trofėjų kolekciją, laikomą Laisvės g. 19, Rokiškis (Lietuvos medžiotojų ir žvejų draugijos Rokiškio skyriaus patalpose), objektas įtraukiamas į lankytinų vietų sąrašą kaip turistų traukos vieta. Rengiant į nurodytus objektus nuorodas reikia, kad objektai būtų įtraukti į lankytinų vietų sąrašą. Taip pat savivaldybė ar jos įstaigos galėtų teikti paraiškas Lietuvos Respublikos ūkio ministerijos bei kitų turizmo veiklą finansuojančių fondų paskelbtiems konkursams.

**Galimos pasekmės, priėmus siūlomą tarybos sprendimo projektą:**

**- teigiamos** – įvardijamas, ženklinamas ir eksploatuojamas naujas turizmo traukos objektas. Rajono savivaldybė ar jos įstaigos gauna galimybę teikti projektus Ūkio ministerijos, turizmo veiklą finansuojančių fondų skelbiamiems konkursams;

**- neigiamos** – nėra.

**Kokia sprendimo nauda Rokiškio rajono gyventojams.** Gyventojai ir turistai gaus informaciją apie rajono lankytinus objektus.

**Finansavimo šaltiniai ir lėšų poreikis.** Papildomos lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Irena Matelienė